ddrg/super_eurlex huggingface dataset:
(2)

Gennemførelsen af hasteforanstaltningerne blev evalueret af Den Stående Komité for Plantesundhed den 26.-27. februar 2008 på basis af officielle undersøgelser gennemført af medlemsstaterne i 2007. Man konkluderede, at det for så vidt angår hasteforanstaltninger til udryddelse af skadegøreren i områder, hvor skadegøreren kun er fundet i et meget begrænset antal, kan være tilstrækkeligt med foranstaltninger, der anvendes i en periode på to år, for at udrydde den. Det bør derfor fastsættes, at sådanne foranstaltninger, hvis det er relevant, kan begrænses til en periode på to år.
(2)

I henhold til nævnte beslutnings artikel 2 skal medlemsstaterne tillade import af de produkter, der er opført i del II i bilaget til beslutningen, når de er ledsaget af en erklæring fra den kompetente kinesiske myndighed om, at hver sending inden afsendelsen er blevet under kastet en kemisk test for at sikre, at de pågældende produkter ikke frembyder nogen risiko for menneskers sundhed. Testen udføres med særligt henblik på at påvise chloramphenicol, nitrofuran og nitrofuranmetabolitter.
(3)

I 2007 besluttede Verdensorganisationen for Dyresundhed (OIE) at anerkende et område i Argentina nord for den 42. breddegrad, der dækker dele af provinserne Neuquén og Río Negro, som havende status som fri for mund- og klovesyge uden vaccination.
(7)

Det er derfor nødvendigt at suspendere import fra Malaysia af levende fisk af familien Cyprinidae samt æg og mælke herfra til opdræt, af levende akvakulturfisk af samme familie samt æg og mælke herfra til udsætning i put and take-fiskeri samt af visse prydfisk af samme familie. Da alle øvrige tropiske prydfisk, der importeres fra Malaysia, ikke er modtagelige for epizootisk hæmatopoietisk nekrose, infektiøs lakseanæmi, egtvedsyge, infektiøs hæmatopoietisk nekrose, forårsviræmi hos karper, bakteriel nyresygdom, infektiøs pankreasnekrose, koi-herpesvirus og Gyrodactylus salaris-infektion, er det ikke nødvendigt at suspendere import af tropiske prydfisk.
(5)

I beslutning 2002/613/EF er der opstillet en liste over tredjelande, hvorfra medlemsstaterne skal tillade indførsel af ornesæd. Den pågældende liste blev opstillet på baggrund af dyresundhedstilstanden i tredjelande, hvorfra medlemsstaterne skal tillade indførsel af levende svin. Da der for så vidt angår de vigtigste eksotiske smitsomme sygdomme ikke foreligger videnskabelig dokumentation for, at risiciene som følge af sundhedstilstanden hos donorsoen og donorornen kan reduceres ved at behandle embryonet, bør der af hensyn til EF-lovgivningens overensstemmelse og sammenhæng henvises til listen i nærværende beslutning, når der opstilles en liste over tredjelande, hvorfra medlemsstaterne skal tillade indførsel af æg og embryoner fra svin.
IS

New Zealand

US
(1)

I henhold til artikel 4, stk. 1, i Kommissionens afgørelse 2005/56/EF (2) har Forvaltningsorganet for Undervisning, Audiovisuelle Medier og Kultur (i det følgende benævnt »organet«) fået overdraget ansvaret for forvaltningen af visse dele af Fællesskabets programmer inden for områderne: uddannelse, audiovisuelle medier og kultur, herunder navnlig forvaltningen af støtteprogrammet for den europæiske audiovisuelle sektor, Media 2007 (2007-2013), der er fastlagt ved Europa-Parlamentets og Rådets afgørelse nr. 1718/2006/EF (3), programmet til fremme af udvikling, distribution og markedsføring af europæiske audiovisuelle produktioner (Media Plus — Udvikling, distribution og markedsføring) (2001-2006), der er fastlagt ved Rådets afgørelse 2000/821/EF (4), og uddannelsesprogrammet for branchefolk inden for den europæiske audiovisuelle programindustri, Media-uddannelse (2001-2006), der er fastlagt ved Europa-Parlamentets og Rådets afgørelse nr. 163/2001/EF (5).
BILAG

»DEL II

1. Bulgarien

Hele Bulgariens område.

2. Ungarn

Området henhørende under amtet Nógrád og området henhørende under amtet Pest beliggende nord og øst for Donau, syd for grænsen til Slovakiet, vest for grænsen til amtet Nógrád og nord for motorvej E71, området henhørende under amtet Heves beliggende øst for grænsen til amtet Nógrád, syd og vest for grænsen til amtet Borsod-Abaúj-Zemplén og nord for motorvej E71 og området henhørende under amtet Borsod-Abaúj-Zemplén beliggende syd for grænsen til Slovakiet, øst for grænsen til amtet Heves, nord og vest for motorvej E71, syd for hovedvej nr. 37 (stykket mellem motorvej E71 og hovedvej nr. 26) og vest for hovedvej nr. 26.

3. Slovakiet

Området henhørende under veterinær- og fødevareadministration Žiar nad Hronom (distrikterne Žiar nad Hronom, Žarnovica og Banská Štiavnica), Zvolen (distrikterne Zvolen, Krupina og Detva), Lučenec (distrikterne Lučenec og Poltár), Veľký Krtíš (distriktet Veľký Krtíš), Komárno (distriktet Komárno), Nové Zámky (distriktet Nové Zámky), Levice (distriktet Levice) og Rimavská Sobota (distriktet Rimavská Sobota).

DEL III«
(2)

Der er blevet en plads ledig som medlem, efter at Raymond FORNI er afgået ved døden. Der er blevet tre pladser ledige som medlem, efter at Jean PUECHs, Juliette SOULABAILLEs og Michel THIERS’ mandater er udløbet. Der er blevet to pladser ledige som suppleant til Regionsudvalget, efter at Carola JORDA-DEDIEUs og Jean-Pierre TEISSEIREs mandater er udløbet. Der er blevet to pladser ledige som suppleant til Regionsudvalget, efter at Pierre HUGON og Christophe ROUILLON er blevet beskikket som medlemmer af Regionsudvalget —
(6)

På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Polen inden den 1. april 2008 og på grundlag af Kommissionens prognose fra foråret 2008 kan der drages følgende konklusioner: — det offentlige underskud blev reduceret fra 3,8 % af BNP i 2006 til 2,0 % af BNP i 2007, hvilket er under referenceværdien på 3 % af BNP. Dette skal sammenholdes med målsætningen om 3,4 % af BNP, der blev fastsat i det opdaterede konvergensprogram fra november 2006 — det langt bedre underskudsresultat i 2007 i forhold til målsætningen var understøttet af en langt højere real BNP-vækst end antaget i konvergensprogrammet fra november 2006. I forhold til BNP gav regeringen desuden mindre ud til sociale overførsler (som følge af manglende indeksering i 2007), tilskud, investeringer og aflønning af ansatte. De samlede udgifter var som helhed 1,5 procentpoint lavere end planlagt i konvergensprogrammet fra november 2006. Forbedringen af den strukturelle saldo (dvs. den konjunkturkorrigerede saldo ekskl. engangsforanstaltninger og andre midlertidige foranstaltninger) anslås til 1 procentpoint af BNP i 2007 — med en lavere BNP-vækst end i 2007 forventes det i prognosen fra foråret 2008, at underskuddet vil stige i 2008 til 2,5 % af BNP, men fortsat ligge under referenceværdien, hovedsagelig drevet af nedskæringer i sociale bidrag, indkomstskattelempelser og en stigning i sociale overførsler sammen med højere investeringer. Dette er det samme som det officielle underskudsmål, der blev fastsat i opdateringen af konvergensprogrammet i marts 2008. For 2009 forventer forårsprognosen, at underskuddet stort set vil stabilisere sig under forudsætning af en uændret politik. Dette tyder på, at underskuddet er blevet bragt ned under referenceværdien på 3 % af BNP på troværdig og holdbar vis — den strukturelle saldo forventes ikke desto mindre at blive forværret en smule med procentpoint af BNP i 2008 og, med et scenario med en uændret politik, forbedret med ca. procentpoint i 2009. Dette skal ses på baggrund af behovet for at gøre fremskridt i retning af den mellemfristede målsætning for budgetstillingen, som for Polen er et strukturelt underskud på 1 % af BNP — den offentlige gæld faldt fra 47,6 % af BNP i 2006 til 45,2 % i 2007. Ifølge prognosen fra foråret 2008 forventes gældskvoten fortsat at ligge et godt stykke under tærskelværdien på 60 % af BNP og at falde yderligere til omkring 44 % inden udgangen af 2009.
DA Den Europæiske Unions Tidende C 190/1

RÅDETS AFGØRELSE

af 24. juli 2008

om udnævnelse af et medlem af Det Europæiske Kemikalieagenturs bestyrelse

(2008/C 190/01)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (1), særlig artikel 79, og

ud fra følgende betragtninger:

(1) Det fremgår af artikel 79 i forordning (EF) nr. 1907/2006, at Rådet udnævner én repræsentant for hver medlemsstat som medlem af Det Europæiske Kemikalieagenturs bestyrelse.

(2) Ved afgørelse af 7. juni 2007 (2) udnævnte Rådet 27 medlemmer af Det Europæiske Kemikalieagenturs bestyrelse.

(3) Den danske regering har meddelt Rådet, at den agter at udskifte Danmarks repræsentant i bestyrelsen, og har foretaget indstilling af en ny repræsentant, som skal udnævnes for perioden indtil den 31. maj 2011 —

TRUFFET FØLGENDE AFGØRELSE:

Artikel 1

Per NYLYKKE, som er dansk statsborger og født den 19. januar 1965, udnævnes til medlem af Det Europæiske Kemikalieagenturs bestyrelse i stedet for Helge ANDREASEN for perioden fra den 30. juli 2008 til den 31. maj 2011.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 24. juli 2008. På Rådets vegne B. HORTEFEUX Formand

(1) EUT L 396 af 30.12.2006, s. 1.

(2) EUT C 134 af 16.6.2007, s. 6.
(2)

Canada og USA har anmodet om, at listen ændres for så vidt angår registreringerne for de pågældende lande vedrørende visse embryonindsamlingsteam.
(1)

Ved fælles holdning 2004/293/FUSP vedtog Rådet foranstaltninger for at forhindre indrejse i eller transit gennem medlemsstaternes område for de personer, som er involveret i aktiviteter, der hjælper personer på flugt til fortsat at unddrage sig retsforfølgning for forbrydelser, for hvilke Det Internationale Krigsforbrydertribunal vedrørende Det Tidligere Jugoslavien (ICTY) har rejst tiltale over for disse personer, eller som på anden vis handler på en måde, som kan hindre ICTY's effektive gennemførelse af sit mandat.
(1)

Rådets afgørelse 2006/493/EF af 19. juni 2006 om fastsættelse af beløbet for Fællesskabets støtte til landdistriktsudvikling for perioden 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet (2) er blevet ændret for at tage hensyn til budgetmyndighedens beslutning om at overføre visse forpligtelsesbevillinger vedrørende Fællesskabets støtte til landdistriktsudvikling under forordning (EF) nr. 1698/2005, der ikke var blevet udnyttet i 2007, til 2008 og efterfølgende år som følge af bestemmelserne i punkt 48 i den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (3).
1)

Følgende linjer i listen over kødforarbejdningsvirksomheder udgår: Nr. Veterinærnr. Virksomhedens navn By/vej eller landsby/region »24. BG 0701001 "Cheh — Yosif Novosad" OOD s. Sokolovo obsht. Drianovo 33. BG 0901007 EOOD "Bayka-1" gr. Kardzhali Zadbolnichen kvartal 29 47. BG 1501013 ET "Velichko Ivanov-Venetsiya" s. Malchika obsht. Levski 48. BG 1501019 "Intermes" OOD s. Tarnene 62. BG 1901005 "Dulo-Alfa" OOD gr. Dulovo ul. "Dobrudzha" 18 97. BG 0402003 ET "M.M-Miroslav Hristov" s. Parvomaytsi obl. V. Tarnovo 172. BG 1505018 ET "Anko Petrov-Anda" s. Komarevo obsht. D. Mitropolia 177. BG 1605015 ET "D. Kalkanov" gr. Asenovgrad ul. "Oton Ivanov" 70 241. BG 0704009 "Ayvi" OOD gr. Gabrovo ul. "Industrialna" 1 280. BG 1604011 "Milena-Boris Kikyuov" ET gr. Plovdiv ul. "Slava" 3 302. BG 1804017 AD "Boroimpeks" gr. Borovo, bul. "Patriarh Evtimiy" 3A 375. BG 2804010 ET "Tagara — Diana Kurteva" gr. Yambol Industrialna zona 378. BG 1518008 "Anona" OOD gr. Pleven Zapadna ind. Zona ul. "Georgi Kochev"«
(4)

Efter vedtagelsen af beslutning 2005/928/EF har yderligere undersøgelser af de tekniske parametre, der er fastsat i beslutningen, vist, at kanalrasterne i 169,4000-169,4750 MHz-båndet og 169,4875-169,5875 MHz-båndet på baggrund af den teknologiske udvikling må anses for at være unødvendigt restriktive. Gives der tilladelse til flere forskellige kanalrastere, vil det øge brugernes muligheder for at vælge den optimale båndbredde op til 50 kHz i overensstemmelse med de kvalitetskrav, der gælder for de enkelte applikationer.
(6)

Det danske Folketings aftale om den tredje vandmiljøplan for 2005-2015 opstiller som mål en yderligere reduktion af kvælstofudvaskningen med 13 % og en reduktion af fosforoverskuddet med 50 % i perioden 2005-2015. I 2007 indgik der i regeringsgrundlaget, at der i 2009 skal udarbejdes en fjerde vandmiljøplan, som skal tage højde for erfaringerne fra den tredje vandmiljøplan og danne grundlag for justeringer af den nationale lovgivning, som kan sikre, at målene for 2015 bliver nået.
(1)

Ved Kommissionens beslutning 2007/27/EF af 22. december 2006 om visse overgangsforanstaltninger vedrørende leverancer af rå mælk til forarbejdningsvirksomheder og forarbejdningen af denne rå mælk i Rumænien for så vidt angår kravene i Europa-Parlamentets og Rådets forordning (EF) nr. 852/2004 og 853/2004 (1) er der fastsat lister over mælkeforarbejdningsvirksomheder i Rumænien, der opfylder de strukturelle krav i forordning (EF) nr. 852/2004 (i det følgende benævnt »virksomheder, der opfylder kravene«) og har tilladelse til at modtage og forarbejde rå mælk, der ikke opfylder kravene i forordning (EF) nr. 853/2004 (i det følgende benævnt »mælk, der ikke opfylder kravene«). Nævnte beslutning udløber den 30. juni 2008.
(2)

I henhold til beslutning 2006/236/EF skal medlemsstaterne sikre, at alle sendinger af fiskevarer, der importeres fra Indonesien, underkastes de fornødne test for at sikre, at de pågældende produkter ikke overskrider bestemte grænseværdier for tungmetaller, og der skal for bestemte arter foretages en test til påvisning af histamin.
(2)

Kapitel I i bilaget til beslutning 2007/27/EF indeholder en liste over virksomheder, der opfylder kravene, og som har tilladelse til at modtage og forarbejde mælk, der opfylder kravene, og mælk, der ikke gør det, uden adskillelse af de to kategorier af mælk, mens kapitel II i samme bilag indeholder en liste over virksomheder, der opfylder kravene, og som har tilladelse til at modtage og forarbejde mælk, der opfylder kravene, og mælk, der ikke gør det, under adskillelse af de to kategorier af mælk.
(6)

For at give mulighed for, at EFSA kan foretage en statistisk pålidelig vurdering af data fra undersøgelserne, er det nødvendigt, at de pågældende medlemsstater får mere tid til at nå de mål, der er fastsat i beslutning 2007/182/EF. Fristen for at fuldføre undersøgelsen bør derfor forlænges med et år.
(6)

Det er derfor nødvendigt at indsætte disse sygdomme i bilag I til direktiv 82/894/EØF. Samtidig skal bilag II til nævnte direktiv ændres for at tage hensyn til visse oplysninger om akvakulturdyr.
(8)

Ifølge de oplysninger, som de britiske myndigheder indsendte i marts 2008 som led i proceduren i forbindelse med uforholdsmæssigt store underskud, forventedes det offentlige underskud i 2008/09 at ville andrage 3,2 % af BNP og således overskride referenceværdien på 3 % af BNP. Denne underskudskvote var identisk med kvoten i Det Forenede Kongeriges budget fra marts 2008, der også indeholdt budgetplaner, ifølge hvilke det offentlige underskud vil udgøre 2,8 % af BNP i 2009/10. Tallet for underskuddet i det sidste af disse to år er lavere end det tilsvarende tal i Kommissionens forårsprognoser, der lyder på 3,3 % af BNP, hovedsagelig som følge af forskelle i den forventede BNP-vækst i 2009/10. Ifølge en politisk erklæring, som blev fremsat efter offentliggørelsen af budgettet i marts, nemlig den 13. maj, vil den personlige indkomstskat blive sænket i 2008/2009, hvilket vil koste 2,7 mia. GBP. Lægges dette tal sammen med Kommissionens økonomiske forårsprognoser 2008, vil underskuddet andrage 3,5 % af BNP. Selv om det i 2008/09 forventede underskud som indberettet i marts 2008 ligger over traktatens referenceværdi på 3 % af BNP, ligger det tæt på denne værdi. Overskridelsen af referenceværdien på 3 % af BNP er ikke af exceptionel karakter. Den skyldes hverken usædvanlige begivenheder, som de britiske myndigheder ikke er herre over, eller et alvorligt økonomisk tilbageslag. Ifølge Kommissionens økonomiske prognoser fra foråret 2008 forventes væksten i Det Forenede Kongerige at aftage til under det potentielle niveau i 2008 og 2009. Ikke desto mindre forventes den årlige BNP-vækst at nå op på 1,7 % i 2008 og 1,6 % i 2009. Overskridelsen af referenceværdien på 3 % af BNP betragtes heller ikke som værende af midlertidig karakter, idet underskudskvoten ifølge Kommissionens prognose, der tager udgangspunkt i en situation med uændret politik, fortsat vil ligge over 3 % i 2009/10 (nemlig på 3,3 %). Dette peger i retning af, at traktatens underskudskriterium ikke er opfyldt.
(25)

Kommissionen modtog ingen bemærkninger til sin beslutning om indledning af proceduren fra andre interesserede parter. Bemærkningerne fra de ungarske myndigheder kan kort sammenfattes således: a) Ungarn er enig i, at forsikring altid dækker køberrisici, mens Eximbanks garanti til små og mellemstore eksportvirksomheder med begrænset eksportomsætning dækker risikoen for, at eksportøren ikke tilbagebetaler et lån. Ungarn mener dog, at der selv i sidstnævnte tilfælde hovedsagelig er tale om køberrisici, da tilbagebetalingen af de lån, små og mellemstore eksportvirksomheder optager, hovedsagelig afhænger af, om køberen betaler for de indkøbte varer. b) Ungarn er enig i, at de risici, der dækkes af eksportkreditforsikring, afviger fra de risici, som dækkes af Eximbanks garanti til den udenlandske køber. Desuden henviser Ungarn til forretningsbankernes praksis, der består i, at garantier bedømmes mere fordelagtigt end forsikring som sikkerhed for lån, idet forsikringsselskaberne ofte afslår at betale med den begrundelse, at der er tale om en kommerciel uoverensstemmelse. c) De ungarske myndigheder påpeger, at de fremsendte de erklæringer fra forsikringsselskaberne, som Kommissionen allerede havde godkendt i forbindelse med foranstaltning N 488/2006. Ungarn er endvidere enig i, at Eximbanks garanti vil formindske de risici, forretningsbankerne ellers skulle bære, og at forretningsbankerne derfor afgav erklæringer som interesserede parter. d) Ungarn oplyser, at ordningen ikke vil blive anvendt parallelt med den eksisterende eksportkreditforsikringsordning N 488/06 i forbindelse med samme eksportforretning. Ungarn understreger også, at et enkelt eksportkreditinstitut ikke kan yde dækning til alle SMV med begrænset eksportomsætning, og at der i så fald kan ske en skadelig udvælgelse mellem dem. Ungarn hævder også, at Eximbanks garantiordning vil gøre det muligt for forretningsbankerne at opnå erfaringer med hensyn til de involverede risici og at opbygge et kommercielt marked for eksportkreditgarantier over en periode på to-tre år. e) Ungarn fremfører, at reglerne for mellem- og langfristede eksportkreditter (5) også gælder for eksportkreditforsikring, garantier og refinansiering. Det er derfor ikke rimeligt at fortolke meddelelsen om reglerne for kortfristet eksportkreditforsikring således, at den kun omfatter forsikring og ikke andre kortfristede forretninger, fordi dette vil medføre forskelsbehandling af institutter, der yder eksportkreditgarantier.
(41)

AFR var sandt nok i 2005 en del af en koncern kontrolleret af holdingselskabet Arbel SA. Ud over forretningsområdet for jernbanemateriel (bestående af AFR og Lormafer) var koncernen aktiv inden for byggeri med en række virksomheder specialiseret i vindueskonstruktioner for byggeindustrien. Det fremgår imidlertid af de oplysninger, som de franske myndigheder har tilvejebragt i korrespondancen forud for indledningen af den formelle undersøgelsesprocedure, at AFR’s vanskeligheder kun gjaldt AFR i koncernen, og at AFR ikke havde nogen tilknytning til byggeriaktiviteterne. Hertil kommer, at Kommissionen bemærker sig, at AFR’s vanskeligheder synes for omfattende til at kunne løses af koncernen i betragtning af koncernens egne middelmådige resultater. Kommissionen mener således, at punkt 13 i rammebestemmelserne ikke er til hinder for, at AFR anses for at være støtteberettiget til rednings- eller omstruktureringsstøtte på trods af virksomhedens tilknytning til koncernen.
(2)

Efter at Honduras, Guatemala, El Salvador og Den Dominikanske Republik er blevet indbudt til at deltage i operation Althea, sendte formanden for det øverste råd for Central American Armed Forces Conference ved skrivelse af 2. april 2008 et tilbud om bidrag på disse fire landes vegne.
(4)

Kommissionen bemærker nu derimod, at den regionale støtte på 800 000 EUR, der blev ydet i 2003 under programmet »Minería 2«, er en godkendt støtteordning (3). I modsætning til, hvad der var tilfældet ved den formelle undersøgelsesprocedures begyndelse, vurderer Kommissionen derudover nu, at Chupa Chups opfyldte betingelserne for at modtage denne støtte, da virksomheden ved tildelingen ikke befandt sig i en krise (4). Der skal især nævnes følgende forhold: a) På trods af det store tab på 22 078 000 EUR i 2002 havde Chupa Chups ved udgangen af dette regnskabsår stadig en reserve på ca. 59 930 000 EUR. Denne reserve var tilstrækkelig til at absorbere hele tabet, og derfor havde de negative resultater ingen indvirkning på virksomhedens tegnede kapital på 12 mio. EUR. Derudover udgjorde Chupa Chups egne midler 49 850 000 EUR, efter at tabene fra 2002 var blevet udlignet. b) Kommissionen vurderer, at der i perioden 2002-2003 ikke forelå mange af de sædvanlige tegn på, at en virksomhed er i krise, jf. punkt 6 i rammebestemmelserne. De negative resultater fortsatte således en nedadgående tendens (5) på samme måde, som gælder for lånene (både langfristede og kortfristede) og lagerbeholdningen (6), mens finansieringsomkostningerne forblev stabile. c) Endelig viser Chupa Chups positive udvikling fra 2002-2003, at virksomheden ikke opfyldte de generelle kriterier i punkt 4 i rammebestemmelserne, ifølge hvilke en virksomhed er i krise, »når den ikke med egne finansielle midler eller med de midler, som virksomhedens ejer/aktionærer og kreditorer er villige til at skyde ind i virksomheden er i stand til at bremse de tab, som med rimelig stor sikkerhed vil kvæle virksomheden på kort eller mellemlang sigt, medmindre de offentlige myndigheder griber ind«. Den støtte på 800 000 EUR, der blev ydet til Chupa Chups i henhold til den regionale støtteordning, er derfor forenelig med fællesmarkedet.
(4)

Visse materialer og komponenter, der indeholder bly, kviksølv, cadmium eller hexavalent chrom, bør fortsat være undtaget fra forbuddet i artikel 4, stk. 2, litra a), da anvendelsen af disse stoffer i de bestemte materialer og komponenter stadig er uundgåelig. I nogle tilfælde er det hensigtsmæssigt at ændre datoen for, hvornår disse undtagelser udløber, for at give mere tid til at afskaffe de forbudte stoffer i fremtiden.